སྤྱི་ཟླ་༤བར་ཚོགས་གཙོ་ཨ་ལགས་སྒར་བས་ཧྲང་ཧེ་ཧྥུ་ཏན་སློབ་ཆེན་དུ་ཚད་མ་རིག་པའི་འཆད་ཁྲིད་དང་བགྲོ་གླེང་གནང་བ།སྤྱི་ཟླ་༥བར་མཚོ་སྔོན་ཞིང་ཆེན་ཚད་རིག་ལྷན་ཚོགས་ཀྱིས་མཚོ་སྔོན་མི་རིགས་སློབ་ཆེན་དང་མཚོ་སྔོན་དགེ་ཐོན་སློབ་ཆེན།མཚོ་སྔོན་ཞིང་ཆེན་ནང་བསྟན་སློབ་གླིང་།པཎ་ཆེན་ཚད་མའི་སློབ་གླིང་བཅས་ཀྱི་དགེ་སློབ་ལྔ་བཅུ་ལྷག་༢༠༡༨ལོའི་ཐེངས་དང་པོའི་ཚད་མ་རིག་པའི་ཟབ་སྦྱོང་དང་རྩོད་པའི་བགྲོ་གླེང་མཛད་སྒོ་བསྡུས་པ།སྤྱི་ཟླ་༨པར་ཀྲུང་གོ་གཏན་ཚིགས་རིག་པའི་ཚད་མའི་ཆེད་ལས་ཨུ་ཡོན་ལྷན་ཁང་དང་མཚོ་སྔོན་ཞིང་ཆེན་ཚད་རིག་ལྷན་ཚོགས་གཉིས་ཀྱིས་མཉམ་དུ་པཎ་ཆེན་ཚད་མའི་སློབ་གླིང་དུ་ཀྲུང་གོའི་སྤྱི་ཚོགས་ཚན་རིག་གླིང་དང་།ཆིང་ཧྭ་སློབ་ཆེན་སོགས་སློབ་ཆེན་དང་ཞིབ་འཇུག་ལས་ཁུངས་ཉི་ཤུ་ལྷག་གི་སློབ་མ་༥༠ལྷག་འདུས་པའི་རྒྱལ་ཡོངས་སྐབས་དྲུག་པའི་ཚད་མ་རིག་པའི་ཟབ་སྦྱོང་འཛིན་གྲྭ་བསྡུས་པས་རྒྱལ་ཡོངས་སུ་ཤུགས་རྐྱེན་ཟབ་མོ་བཞག་པ།ཚད་མ་རིག་པ་དང་མིའི་རིགས་རིག་པའི་གཤིབ་བསྡུར་བགྲོ་གླེང་བསྡུས་པ།ཚན་རིག་དང་ནང་བསྟན་མཚན་ཉིད་རིག་པའི་བར་གྱི་བགྲོ་གླེང་བྱས་པ།ཚད་མ་རིག་པའི་སྐོར་གྱི་དཔེ་རྙིང་འཚོལ་སྒྲིག་དང་།རྒྱལ་ཡོངས་ཚད་རིག་འཛིན་སྐྱོང་སློབ་གཉེར་སློབ་དེབ་སྒྲིག་བསྒྱུར་བྱས་པ་སོགས་ཀྱི་ཐད་ནས་གྲུབ་འབྲས་མི་དམན་པ་བླངས་ཤིང་།སླད་མའི་ཆར་ཡང་ཚད་མ་རིག་པ་འདི་ཉིད་རྒྱལ་ཡོངས་ཀྱི་ཞིབ་འཇུག་སྡེ་ཁག་སོ་སོ་དང་སློབ་གྲྭ་ཆེན་མོ་ཁག་སོ་སོ།དེ་བཞིན་བོད་ཁུལ་གྱི་སློབ་ཆེན་དང་སློབ་འབྲིང་ཁག་སོ་སོར་དར་སྤེལ་བྱེད་དགོས་པ་མ་ཟད།ས་ཁུལ་དང་མི་རིགས།སྤྱི་ཚོགས་ལས་རིགས་ཀྱི་དབྱེ་བ་མེད་པར་དར་སྤེལ་དུ་བཏང་སྟེ།ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པ་དང་མཚོ་སྔོན་ཞིང་ཆེན་ཏང་གི་ཚོགས་ཆེན་བཅུ་གསུམ་པའི་དགོངས་དོན་ལྟར།ཀྲུང་ཧྭ་མི་རིགས་ཀྱི་རླབས་ཆེའི་བསྐྱར་དར་གྱི་ཀྲུང་གོའི་ཕུགས་མདུན་མངོན་འགྱུར་འབྱུང་བར་ནུས་པ་འདོན་དགོས་པ་མ་ཟད།འབྱོར་ཕྱུག་དང་།དཔལ་ཡོན།འཆམ་མཐུན།མཛེས་སྡུག་གི་མཚོ་སྔོན་གསར་བ་འཛུགས་སྐྲུན་བྱེད་པར་བྱས་རྗེས་འཇོག་པར་བརྩོན་དགོས་པ་ཡིན་ནོ།།